b"\n_START_ARTICLE_\nThe Call of the Simpsons\n_START_SECTION_\nHandling\n_START_PARAGRAPH_\nHomer er sjalu p\xc3\xa5 nabo Ned Flanders' nye campingbil, og drar til \xc2\xabBob's RV Round-Up\xc2\xbb for \xc3\xa5 kj\xc3\xb8pe sin egen. P\xc3\xa5 grunn av Homers d\xc3\xa5rlige kreditthistorie kan han bare f\xc3\xa5 kj\xc3\xb8pe en gammel og velbrukt bil. Overentusiastisk over sin nye campingbil tar han med seg familien p\xc3\xa5 en utflukt. De kj\xc3\xb8rer p\xc3\xa5 \xc3\xb8de landeveier, og han mister kontroll over bilen og stopper p\xc3\xa5 kanten av et stup. Familien kommer seg ut av bilen like f\xc3\xb8r den styrter ned i dalen._NEWLINE_Bortkommet i \xc3\xb8demarken g\xc3\xa5r Homer og Bart for \xc3\xa5 lete etter sivilisasjonen, uoppmerksomme p\xc3\xa5 at Maggie trasker etter dem. Maggie kommer bort fra Homer og Bart, og blir snart adoptert av en bj\xc3\xb8rnefamilie. Homer og Bart p\xc3\xa5 sin side mister kl\xc3\xa6rne sine i en elv med sterke str\xc3\xb8mmer, og m\xc3\xa5 bruke planter og jord for \xc3\xa5 dekke seg til. En naturfotograf tror Homer er Bigfoot, og tar et bilde av ham. Snart blir skogen overfylt av Bigfoot-jegere og suvenirbutikker. Journalister finner Marge og advarer henne om det forferdelige udyret som g\xc3\xa5r rundt i skogen. Da hun ser bildet av Homer kjenner hun ham igjen._NEWLINE_Kald og n\xc3\xa6r utmattelse blir Homer fanget av jegere, skutt med en bed\xc3\xb8velsespistol og tatt med til et laboratorium for testing. Forskere observerer Homer, men de er usikre p\xc3\xa5 om han er Bigfoot eller et menneske med under gjennomsnittlig intelligens. De tillater at Homer kan returnere til familien inntil de finner ut hvilken art han tilh\xc3\xb8rer."